[{"text_idx": "#000000", "text": "Nos Wener ddiwethaf roedd y grw\u0302p o Ynys Mo\u0302n, Calfari, yn perfformio yn eu gig olaf wrth iddynt gyhoeddi eu bod nhw wedi penderfynu chwalu."}, {"text_idx": "#000002", "text": "Ffurfiwyd Calfari yn 2014, a thyfodd y band i fod yn boblogaidd iawn, yn enwedig ym Mo\u0302n a\u2019r gogledd Orllewin."}, {"text_idx": "#000003", "text": "Rhyddhaodd y grw\u0302p ddau EP, sef No\u0302l ac Ymlaen, yn 2015 a Rhydd yn 2016, gan hefyd ryddhau albwm o\u2019r enw Gorwelion yn 2017."}, {"text_idx": "#000005", "text": "Yn o\u0302l y band mae sawl rheswm dros y penderfyniad i roi\u2019r gorau iddi, ond y prif reswm oedd cyfrifoldebau teuluol a diffyg amser i barhau."}, {"text_idx": "#000006", "text": "Er ddim ond gyda\u2019i gilydd am rai blynyddoedd mae\u2019r grw\u0302p wedi bod yn hynod o weithgar \u2013 yn o\u0302l yr aelodau maen nhw wedi chwarae mewn dros 150 o gigs ers ffurfio, ac ymysg yr uchafbwyntiau mae\u2019r gigs Maes B a Chymdeithas yr Iaith yn Steddfod Mo\u0302n, Sioe Ogwen 2017 a Gw\u0302yl Looe yng Nghernyw yn 2015."}, {"text_idx": "#000007", "text": "Er mai dyma\u2019r diwedd i Calfari, mae\u2019n debyg bydd rhai o\u2019r aelodau\u2019n mynd ymlaen i weithio ar brosiectau cerddorol newydd."}]